TÁRSULATI ÜGYEK. 
39 
föllépett; de a rendszeres, a tudomány minden modern eszközével foganatosított 
talnjkutatások csak most jönnek folyamatba és a ki figyelemmel hallgatta meg 
Inkey Béla tagtárs úr előadását, melyben Szt.-Lőrincz vidékének térképét bemu¬ 
tatta és magyarázta, tudja, hogy eltekintve ezen vizsgálatok a mezőgazdaságra 
nézve fontos gyakorlati jelentőségétől — bár adná az Eg. hogy ezt az illető körök¬ 
ben jókorán fölismerjék és fölhasználják — tudományunkra nézve is becses ered¬ 
ményeket fognak szülni. Kapcsolatban az artézi kutak szelvényeivel, az ásvány¬ 
vizek tanulmányozásával és talán a kir. természettudományi társulat által meg¬ 
indított tőzegkutatásokkal az agronom geológiai kutatások tiszta képet fognak 
nekünk szolgáltatni a quartár-kor árjainak romboló és építő munkájáról és talán 
ennek rendszerességét is fogják megvilágítani. 
Látja a tisztelt közgyűlés, hogy szakülési életünk fejlesztője még mindig az 
a régi gárda, mely e téren évek óta ernyedetlenül dolgozik és csak sajnálni lehet 
hogy tudományunk egynéhány jeles képviselője, kik tapasztalatokban való gaz¬ 
dagságuknál fogva fiatalabb nemzedékünk igazi mesterei lehetnének, oly ritkán 
szólalnak föl összejöveteleinken, melyeket azért tartunk, hogy a kölcsönös eszme¬ 
cserén kivétel nélkül okuljunk. 
Közlönyünk tavalyi évfolyama, mely az 1891-ik évinél valamivel nagyobb 
terjedelemben jelent meg, az említett előadások legnagyobb részét vitte a nagy 
közönség elé és hogy ez figyelemmel kiséri munkánkat, mutatja az, hogy a lefolyt 
évben ismét két amerikai társulat, u. m. a Wisconsin Academy és az amerikai 
geológiai társulat kértek föl a csereviszony megkötésére. 
Közlönyünk irodalmi rovata is iparkodott a teljesség igényeinek megfelelni 
és e tekintetben buzgó munkatársaimnak, Zimányi Károly, Gesell Sándor, 
dr. Szontagh Tamás, dr. Schmidt Sándor, Loczka József, Franzenau Ágoston, 
dr. Posewitz Tivadar, dr. Kocsis .János és dr. Primics György uraknak e helyen 
is mondok őszinte köszönetét. 
Társulatunk tagjai mint eddig, úgy a lefolyt évben is Közlönyünk melléklete 
gyanánt a m. kir. földtani intézet következő kiadványait vették, ugyanis az Év¬ 
könyv IX. kötetének 7 -ik füzetét, mely magában foglalja dr. Schafarzik Ferencz 
terjedelmes tanulmányát a «Cserhát Pyroxen-andesitjeiről»; a X-ik kötetének első 
három füzetét, melyek elsejében dr. Primics György úr az erdélyrészi tőzegtele¬ 
pekről értekezik; a második- és harmadikban pedig Halaváts Gyula és Inkey 
Béla urak szaküléseinken tartott előadásai jelentek meg. Kaptuk továbbá a m. 
kir. földtani intézet évi jelentését 1891-ről és végre mélyen tisztelt alelnökíink 
szíves közbenjárása és a földmivelésügyi m. kir. miniszter úr ő nagyméltósága 
kegyessége folytán az intézet könyv- és térképtárának Ill-ik pótczimjegyzékét. 
Ez összesen 60 Ívből álló kiadvány számos műmelléklettel. 
Az örvendetes jelenteni valók közt fölemlíthetem még azt tisztelt közgyűlés, 
a mint a kifüggesztett lap mutatja is, hogy kiadandó geológiai térképünk szín¬ 
vázlata szerencsésen elkészült. Az aránylag gyors munkát kir. intézetünk tiszt¬ 
viselőinek, mélyen tisztelt tagtársainknak ; mindenek előtt Böckh János igazgató 
urnák, továbbá T. Roth Lajos, Gesell Sándor, Inkey Béla, dr. Pethő Gyula, 
Halaváts Gyula, dr. Schafarzik Ferencz, dr. Szontagh Tamás, dr. Posewitz 
Tivadar uraknak és végre a Királyhágón túl működő tagtársunknak, dr. Koch 
Antal egyetemi tanár uraknak köszönjük. A halasztás, melyet az ügy mindeddig 
( 39 ) 
